  Виталий Пронин "Иднакар" музейлэн залэзТаӵе паймымон музей Удмуртиын одӥг. Уго заповедниклэн инъетэз - IX-XIII даурысь вашкала кар. Музей интыяськемын Глазовын, нош вашкала Иднакар - Глазлэсь 4 иськемын.Музей-заповедниклэн кивалтӥсезлэн воштӥсез Андрей Кириллов верамъя, азьланяз ужаны эшшо бадӟымесь малпанъёс. Тани вашкала Иднакар вӧлскемын 4-5 гектар музъем вылэ. Солэсь кунгожъёссэ пусъёно, чакласьёсты пуктоно - уго али законэз тӥяса вашкала интыез бугыръясьёс трос.Мукетыз сюлмаськон - вашкала кар бервыллэн огпал бамалыз куашка. Уго татӥ сюрес лэсьтыкузы, бамалэз ӧз юнматэ, табере со каллен ваське - соин ӵош инкуазь памятниклэн сэрегез но.«Иднакарын» ужасьёслэн мукетыз бадӟым малпанзы - вашкала карез улӟытон. Мед, пе, со Иж вӧзысь Лудорвай выллем луысал. Но вашкала интыын номыр лэсьтыны уг яра. Со понна городище вӧзын луысал пуктыны вашкала коркаос, кебит, кунокуа юртъёс но трос мукетсэ. Зэм, ӟеч малпан пыкъяське коньдон борды. 5 ар талэсь азьло чаклазы ай: проектэз быдэстонлы ичизэ 200 миллион манет кулэ. Но кыӵе ке грантъёс утонэ пыриськон понна али ик дасяно рос-прос проект, лыдъяно-мертано. Таизлы, пе, 10 миллион манет пала кулэ. Соин усто малпанъёс та дыре бумага вылын гинэ уло.Елена Скворцова Теги: Глаз Иднакар шаертодон  